S-501/2011

Mál þetta, sem dómtekið var 12. maí sl., er höfðað með ákæru lögreglustjórans á Suðurnesjum, útgefinni 18. apríl 2011, á hendur S-kk-þgf S-kk-þgf S-kk-þgf, kt. 000000-0000, Engjaseli 83, Reykjavík,

„I.

fyrir umferðarlagabrot, með því að hafa aðfaranótt sunnudagsins, 20. febrúar 2011, ekið bifreiðinni JI163, í porti bak við skemmtistaðinn Manhattan, Reykjanesbæ, sviptur ökuréttindum og undir áhrifum áfengis og ávana- og fíkniefna (vínandamagn í blóði 0,89‰, amfetamín í blóði mældist 125 ng/ml og tetrahýdrókannabínól í blóði mældist 4,6 ng/ml).

Telst háttsemi þessi varða við 1. mgr. 48. gr., 1., sbr. 2. mgr. 45. gr. og 1. mgr. sbr. 2. mgr. 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

II.

Fyrir hegningarlagabrot, með því að hafa framvísað ökuskírteini í eigu S-kk-ef G-kk-ef B-kk-ef, kt. 000000-0000, er lögregla hafði afskipti af honum í kjölfar gruns um umferðarlagabrot sem tilgreint er í ákærulið I.

Telst háttsemi þessi varð við 157. gr. almennra hegningarlaga nr. 19/1940.

III.

Fyrir fíkniefnalagabrot, með því að hafa haft í vörslum sínum 1,14 gr. af amfetamíni er fundust í seðlaveski í hægri buxnavasa og 1,88 gr. af kannabisefnum er fundust í vinstri buxna (sic.) er lögregla framkvæmdi öryggisleit á ákærða á lögreglustöð við Hringbraut, Reykjanesbæ, í kjölfar þess að höfð voru afskipti af ákærða vegna háttsemi sem tilgreind er í ákærulið I.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og gerð verði upptæk framangreind 1,14 gr. af amfetamíni og 1,88 gr. af kannabisefnum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.

Þess er einnig krafist að ákærði verður (sic.) dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.“

Af hálfu ákærða er krafist vægustu refsingar sem lög leyfa og að refsingin verði höfð skilorðsbundin. Þá er krafist hæfilegra málsvarnarlauna.

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákæru Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða réttilega heimfærð til refsiákvæða í ákærunni.

Ákærði er fæddur 1993. Hinn 7. október 2009 var ákvörðun refsingar ákærða frestað skilorðsbundið í eitt ár fyrir brot gegn 2. mgr. 202. gr. almennra hegningarlaga. Á árinu 2010, þ.e. 31. mars, 11. nóvember og 10. desember, gekkst ákærði undir greiðslu sektar hjá lögreglustjóra, í fyrsta lagi fyrir akstur undir áhrifum fíkniefna og akstur án ökuréttar, en jafnframt gekkst ákærði undir sviptingu ökuréttar í 12 mánuði frá 31. mars 2010. Í öðru lagi fyrir brot akstur sviptur ökurétti og brot gegn 71. gr. umferðaralaga og í þriðja lagi fyrir akstur undir áhrifum fíkniefna, akstur sviptur ökurétti og fíkniefnalagabrot, en jafnframt gekkst ákærði undir sviptingu ökuréttar í 12 mánuði frá 31. mars 2011. Þá gekkst ákærði undir tvær sektargerðir hjá lögreglustjóra hinn 14. febrúar 2011 fyrir fíkniefnalagabrot. Ákærði var ekki orðinn 18 ára þegar hann gekkst undir framangreindar sektargerðir og hafa fyrri brot hans gegn 45. gr. a og 1. mgr. 48 gr. umferðarlaga því ekki áhrif á ákvörðun refsingar í máli þessu, sbr. 1. mgr. 71. gr. almennra hegningarlaga nr. 19/1940.

Við ákvörðun refsingar er litið til játningar ákærða, bæði hjá lögreglu og hér fyrir dómi, og ungs aldurs hans, en hann var tæplega 18 ára þegar brot samkvæmt ákæru í máli þessu voru framin. Með vísan til framangreinds þykir refsing ákærða hæfilega ákveðin fangelsi í 30 daga. Með hliðsjón af ungum aldri ákærða þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga.

Ákærði er sviptur ökurétti í 15 mánuði frá 31. mars 2012 að telja.

Ákærði sæti upptöku á 1,14 g af amfetamíni og 1,88 g af kannabisefnum.

Þá er ákærða gert að greiða 250.297 krónur í sakarkostnað, þ.m.t. þóknun skipaðs verjanda síns, B-kk-ef H-kk-ef hrl., sem þykir hæfilega ákveðin 77.850 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, S-kk-nf S-kk-nf S-kk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. almennra hegningarlaga nr. 19/1940.

Ákærði er sviptur ökurétti í 15 mánuði frá 31. mars 2012 að telja.

Ákærði sæti upptöku á 1,14 g af amfetamíni og 1,88 g af kannabisefnum.

Ákærði greiði 250.297 krónur í sakarkostnað, þ.m.t. þóknun skipaðs verjanda síns, B-kk-ef H-kk-ef hrl., 77.850 krónur.

R-kvk-nf B-kvk-nf

Rétt endurrit staðfestir.

Héraðsdómi Reykjaness 26.05.2011.